
ΠΡΟΣ ΤΟΝ ΣΥΛΛΟΓΟ ΔΕΠ ΠΑΝΕΠΙΣΤΗΜΙΟΥ ΑΙΓΑΙΟΥ
Υπ΄ Όψιν Κας Ζορμπαλά






Αθήνα, 27 Απριλίου 2016

Αγαπητές κυρίες /κύριοι,

Το γραφείο μας, έχοντας πολυετή πείρα σε υποθέσεις διοικητικού και υπαλληλικού δικαίου και διεκδικήσεις αποδοχών ενδιαφέρεται να αναλάβει, για λογαριασμό των μελών ΔΕΠ των Πανεπιστημίου σας, την δικαστική διεκδίκηση των διαφορών των αποδοχών τους, που το Ελληνικό Δημόσιο όφειλε να καταβάλλει σε καθέναν από αυτούς, πλήν όμως ενεργώντας κατά τρόπο παράνομο και αντισυνταγματικό και παραβιάζοντας ευθέως το ακυρωτικό αποτέλεσμα της υπ΄ αριθμ, 4741/2014 απόφασης του ΣτΕ (Ολομ) αρνείται μέχρι σήμερα να καταβάλλει μη επαναφέροντας το μισθολογικό καθεστώς που ίσχυε προ του Ν. 4093/2012 και  της οικ. 2/83408/0022/14.11.2012 αποφάσεως του Αναπληρωτή Υπουργού Οικονομικών (Β΄ 3017/14.11.2012) 

Για το  σκοπό αυτό με την παρούσα σας υποβάλλουμε οικονομική προσφορά ευελπιστώντας στη μεγαλύτερη συμμετοχή των μελών σας που θα αποτελέσει τη βάση για μια μαζική και μαχητική διεκδίκηση.
Α) Προκαταβολή (με ελάχιστο όριο συμμετεχόντων 15 άτομα)
· Ποσό 50 ευρώ (πλέον ΦΠΑ με την έκδοση του σχετικού παραστατικού)

.
Στη τιμή αυτή περιλαμβάνεται:
1) η κατάθεση και κοινοποίηση των δικογράφων, όλα τα παράβολα Δικ. Συλλόγων των υπογραφόντων δικηγόρων και οι τυχόν αμοιβές τρίτων. Επίσης περιλαμβάνεται η υποβολή και υποστήριξη αίτησης προτίμησης για τον ορισμό συντομότερης δικασίμου.
Σημείωση: Στα έξοδα δεν έχει υπολογιστεί δικαστικό ένσημο (που θα επιβάρυνε τη δαπάνη κατά τουλάχιστον 1% επί του αιτούμενου ποσού ανά διάδικο) καθώς η αγωγή θα είναι μεν καταψηφιστική (ώστε να υπάρχει και τοκοφορία) αλλά το γραφείο μας θα διατηρήσει το δικαίωμα να μετατρέψει το αίτημα σε έντοκο αναγνωριστικό (για το πέραν του τότε ισχύοντος ορίου απαλλαγής). 

2) η παράσταση στο Δικαστήριο ή σε κάθε περίπτωση η νομιμοποίηση του δικογράφου έτσι ώστε να εκδοθεί Δικαστική Απόφαση που θα εξετάζει και θα αποφαίνεται επί της ουσίας της αγωγής μας. 

3) Σε περίπτωση άσκησης εφέσεως εκ μέρους των αντιδίκων (Ελληνικού Δημοσίου και Πανεπιστημίου), θα περιλαμβάνεται και η παράσταση κατά την συζήτηση της εφέσεως, εφόσον κριθεί αναγκαία.

Σημείωση: Στην αδόκητη περίπτωση – την θεωρούμε απίθανη λόγω της απόφασης της Ολομέλειας ΣτΕ – που συντρέξει λόγος άσκησης ενδίκων μέσων από τη δική μας πλευρά, το γραφείο μας αναλαμβάνει χωρίς περαιτέρω αμοιβή την άσκησή της και την καταβολή των εξόδων (με την εξαίρεση που θα απαιτηθεί από το Δικαστήριο χωριστό παράβολο ή οποιαδήποτε άλλη επιβάρυνση ανά ενάγοντα, την οποία θα κληθεί να καταβάλλει ο καθένας χωριστά.) 

Β) Αμοιβή με βάση τα επιδικαζόμενα ποσά. 
Η αμοιβή του γραφείου μας για την διεκπεραίωση της ανωτέρω υπόθεσης προτείνεται να καθοριστεί ποσοστιαία, σε ποσοστό 5% που θα υπολογίζεται επί του  ποσού που θα επιδικασθεί σε καθένα από τους ενάγοντες κατόπιν με τη δικαστική απόφαση θα είναι δε καταβλητέα κατά το χρόνο είσπραξης των επιδικασθέντων ποσών. 

Ρητά δηλώνεται και θα συμφωνηθεί ότι η καταβολή της αμοιβής θα εξαρτάται από την έκβαση της δίκης και το γραφείο μας δεν θα δικαιούται να εισπράξει αμοιβή σε περίπτωση μη ευδοκίμησης αυτής.

Επίσης, επιδιώκοντας την οικοδόμηση μιας σχέσης εμπιστοσύνης με τους εντολείς μας, αποδεχόμαστε, εκ των προτέρων, μείωση των ανωτέρω ποσοστών αμοιβής μας στο μισό, εφόσον, μετά την άσκηση της αγωγής τα αιτούμενα ποσά καταβληθούν αναδρομικά στους ενάγοντες οικειοθελώς και πριν την έκδοση απόφασης από το Δικαστήριο του πρώτου βαθμού. 

Τέλος καμιά αμοιβή δεν θα οφείλεται εφόσον τα ποσά καταβληθούν πριν την κοινοποίηση της αγωγής στους εναγόμενους. 
Γ) Απαιτούμενα δικαιολογητικά (συνοπτικά). 
Για την δημιουργία φακέλου ανά ενάγοντα, τη σύνταξη και υποστήριξη της αγωγής οι ενδιαφερόμενοι θα απαιτηθεί να μας αποστείλουν

α) φωτοτυπία ταυτότητας, 

β) συμπληρωμένο ειδικό έντυπο με προσωπικά στοιχεία κλπ.

γ) αναλυτικό πιστοποιητικό υπηρεσιακών μεταβολών (από το οποίο θα προκύπτει ο διορισμός, η εξέλιξη, ο χρόνος αλλαγής μισθολογικού κλιμακίου, τα χρονοεπιδόματα κλπ).

δ) μισθοδοσίες έτους 2012 (ιδίως Ιουνίου, Ιουλίου, Αυγούστου), μισθοδοσίες ετών 2015 -2016.

Σε περίπτωση προεπιλογής του γραφείου μας θα αποστείλουμε σε καθέναν από τους ενδιαφερόμενους: 

α) εξουσιοδότηση την οποία πρέπει να συμπληρωθεί με τα στοιχεία του καθενός και να υπογραφεί ενώπιον διοικητικής αρχής ή αστυνομίας και να βεβαιωθεί το γνήσιο της υπογραφής του υπογράφοντος, 

β) έντυπο για να συμπληρωθεί με τα πλήρη στοιχεία σας,
 γ) σχέδιο αίτησης προς την Οικονομική Υπηρεσία του Πανεπιστημίου Αιγαίου για προσκόμιση αναγκαίων για τη σύνταξη της αγωγής στοιχείων. 

Ευελπιστώντας στην αποδοχή της προσφοράς μας με σκοπό να δώσουμε μαζί τον αγώνα για την αποκατάσταση του κύρους του λειτουργήματός σας, παραμένουμε στη διάθεσή σας για κάθε διευκρίνιση. 
ΠΑΠΑΣΤΕΡΙΟΠΟΥΛΟΣ ΑΛΕΞΑΝΔΡΟΣ


ΠΑΝΑΓΙΩΤΗΣ Δ. ΤΣΑΚΑΝΙΚΑΣ 
LL. M. REGENSBURG ΔΙΚΗΓΟΡΟΣ Εργατικού Δίκαιου

ΔΙΚΗΓΟΡΟΣ – Δ.Μ.Ε. Δημοσίου Δικαίου 

Δικηγόροι στον Αρειο Παγο & Συμβούλιο της Επικρατείας
4

